Mosonmagyaróvár Város Polgármesterétől

*… napirend*

**SÜRGŐSSÉGI INDÍTVÁNY**

**a Képviselő-testület 2024. október 9-i ülésére**

**Tárgy:** Javaslat a 2024. évi költségvetés módosítására (október) – Ostermayer Óvoda

**Előterjesztő**: Szabó Miklós polgármester

|  |
| --- |
| Előkészítő szervezeti egység:  Mosonmagyaróvári Polgármesteri Hivatal Pénzügyi Osztály |
| Készítette: Molnárné Nagy Edina osztályvezető |
| Pénzügyi fedezetet **igényel**/nem igényel, igazolás: előirányzat módosítással járó előterjesztés, a fedezet az intézmény költségvetésében átcsoportosítással rendelkezésre áll. |
| Törvényességi szempontból kifogást nem emelek, beterjesztésre alkalmas: |
| Fehérné dr. Bodó Mariann címzetes főjegyző |

A napirendet nyilvános ülésen javasolt tárgyalni, a határozat elfogadásához egyszerű többség szükséges.

**Tisztelt Képviselő-testület!**

Mosonmagyaróvár Város Önkormányzat Képviselő-testülete az Önkormányzat és irányítása alá tartozó költségvetési szervek 2024. évi költségvetését az 1/2024. (II.16.) önkormányzati rendelettel fogadta el, melynek módosítására az Ostermayer Óvoda kapcsán az alábbiak szerint teszek javaslatot:

Az intézmény által használt takarító eszközök – 1 db Philips és 1 db AEG porszívó – meghibásodtak, az illetékes szerviz szakvéleménye alapján nem javíthatók, ezért selejtezésük indokolt. Az intézmény tisztán tartása érdekében fontos az eszközök mielőbbi pótlása, ezért előirányzat átcsoportosításra teszek javaslatot az intézmény költségvetésén belül a dologi kiadások között az üzemeltetési anyagok és a kapcsolódó áfa rovat terhére mindösszesen 62.980 Ft összegben a beruházási kiadásokon belül az egyéb tárgyi eszközök beszerzése és kapcsolódó áfa rovatok javára.

A javasolt módosítás táblázatban összefoglalva az Ostermayer Óvoda költségvetését illetően a következő:

|  |  |  |  |  |
| --- | --- | --- | --- | --- |
| **Megnevezés** | **Eredeti előirányzat** | **Módosított előirányzat 2024.08.31-i állapot szerint** | **Módosítás összege** | **Módosítás utáni előirányzat** |
| K 312 Üzemeltetési anyagok, K351 Előzetesen felsz.áfa Cofog 091110, kötelező | 1.798.176 Ft  3.281.039 Ft | 1.688.514 Ft  3.250.897 Ft | -49.591 Ft  -13.389 Ft | 1.638.923 Ft  3.237.508 Ft |
| K64 Egyéb tárgyi eszközök beszerzése,  K67 Beruh.célú előz.felsz.áfa  Cofog 091110, kötelező | 0 Ft  0 Ft | 186.007 Ft  50.223 Ft | +49.591 Ft  +13.389 Ft | 235.598 Ft  63.612 Ft |
| **Összesen kiadás változás** |  |  | **-/+ 62.980 Ft** |  |

Az előirányzat módosítással az intézmény költségvetésének főösszege nem változik.

A hatályos SZMSZ szerint a Pénzügyi és Ügyrendi Bizottság dönt az előirányzat módosításról és átcsoportosításról az éves költségvetési rendeletben meghatározott értékhatárig. Mivel a Pénzügyi és Ügyrendi bizottság még nem alakult meg, ezért a Tisztelt Képviselő-testület döntését kérem.

Tisztelt Képviselő-testület, kérem az előterjesztés megtárgyalását és elfogadását!

Mosonmagyaróvár, 2024. október 7.

Szabó Miklós s.k.

polgármester

**Határozati javaslat:**

…/2024. (X.9.) Kt. határozat

Mosonmagyaróvár Város Önkormányzat Képviselő-testülete elrendeli az Önkormányzat 2024. évi költségvetéséről szóló 1/2024. (II. 16.) önkormányzati rendelet – továbbiakban: költségvetési rendelet – módosítás előkészítését az alábbiak szerint:

A javasolt módosítás táblázatban összefoglalva az Ostermayer Óvoda költségvetését illetően a következő:

|  |  |  |  |  |
| --- | --- | --- | --- | --- |
| **Megnevezés** | **Eredeti előirányzat** | **Módosított előirányzat 2024.08.31-i állapot szerint** | **Módosítás összege** | **Módosítás utáni előirányzat** |
| K 312 Üzemeltetési anyagok, K351 Előzetesen felsz.áfa Cofog 091110, kötelező | 1.798.176 Ft  3.281.039 Ft | 1.688.514 Ft  3.250.897 Ft | -49.591 Ft  -13.389 Ft | 1.638.923 Ft  3.237.508 Ft |
| K64 Egyéb tárgyi eszközök beszerzése,  K67 Beruh.célú előz.felsz.áfa  Cofog 091110, kötelező | 0 Ft  0 Ft | 186.007 Ft  50.223 Ft | +49.591 Ft  +13.389 Ft | 235.598 Ft  63.612 Ft |
| **Összesen kiadás változás** |  |  | **-/+ 62.980 Ft** |  |

Az előirányzat módosításokkal a költségvetés főösszege és a kötelezően, valamint az önként vállalt feladatok aránya sem változik.

A Képviselő-testület utasítja a Polgármestert, hogy a változások átvezetéséről gondoskodjon a költségvetési rendelet soron következő módosításáig.

Az átcsoportosítás a rendelet következő mellékleteit érinti: 1., 2., 9., 14., 17.

Felelős: Szabó Miklós polgármester

Határidő: 2025. február 28.